अवैध शराब के 45 कार्टन सहित 1 गिरफ्तार
नादनपुरथाना पुलिस ने बीती रात गश्त के दौरान एक जीप में भरी देशी अवैध शराब के चार दर्जन के करीब कार्टन जब्त किए हैं। पुलिस ने अवैध शराब ले जा रही जीप को जप्त करके चालक को भी गिरफ्तार किया है।
नादनपुर थाना प्रभारी भरतसिंह ने बताया कि रविवार रात मुखबिर से सूचना मिली कि एक कमांडर जीप में अवैध शराब भरी हुई है जो मासलपुर से बसेड़ी की ओर जा रही है। जिस पर पुलिस ने जोरिया तिराहे पर नाकेबंदी कराई। इस दौरान एक कमांडर जीप आती हुई दिखाई दी जिसको रुकवाने के लिए मौजूद जाप्ते ने टॉर्च का इशारा देकर रुकवाया तो जीप चालक पुलिस को देखकर जीप को सड़क किनारे खड़ी कर भागने लगा, जिसे पुलिस ने कुछ ही दूरी पर पकड़ लिया। इसके बाद पुलिस ने जीप को चैक किया तो जीप मे 45 कर्टन अवैध देशी शराब के भरे हुए थे। जिसमें प्रत्येक कर्टन में 48-48 प्लास्टिक के अवैध देशी शराब के पव्वे थे। जिसमें कुल मिलाकर एक ही मार्का के 2160 पव्वा थे। पुलिस द्वारा चालक से कागजात मांगने पर चालक ने कागजात नहीं होना बताया। जिसके बाद पुलिस ने 45 कर्टन अवैध देशी शराब सहित जीप को जब्त कर लिया तथा चालक शिवसिंह पुत्र रमेश गुर्जर निवासी खेड़ा मदनपुर थाना मासलपुर को गिरफ्तार कर लिया। कार्यवाही के दौरान हैड कांस्टेबल जगदीशप्रसाद, मनोज कुमार, रामअवतार, भरत सिंह मौजूद रहे।
बसेड़ी. जब्त अवैध देशी शराब के कर्टन के साथ पुलिस।
mag_Deva hin_Deva hin_Deva hin_Deva